CELEX: C2006/048/33
Language: et
Date: 2006-02-25 00:00:00
Title: Kohtuasi C-452/05: Euroopa Ühenduste Komisjoni  19. detsembri 2005.  aasta hagi Luksemburgi Suurhertsogiriigi vastu

25.2.2006   
            
            
               ET
            
            
               Euroopa Liidu Teataja
            
            
               C 48/17
            
         Euroopa Ühenduste Komisjoni 19. detsembri 2005. aasta hagi Luksemburgi Suurhertsogiriigi vastu
   (Kohtuasi C-452/05)
   (2006/C 48/33)
   Kohtumenetluse keel: prantsuse
   Euroopa Ühenduste Komisjon esitas 19. detsembril 2005 Euroopa Ühenduste Kohtule hagi Luksemburgi Suurhertsogiriigi vastu. Hageja esindajad on S. Pardo Quintillán ja F. Simonetti, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               1)
            
            
               kuna Luksemburgi Suurhertsogiriik ei ole suutnud tagada, et kõikidesse asulareoveepuhastitesse siseneva reovee fosfori- ja lämmastikusisaldus väheneb väljumise ajaks vähemalt 75 % võrra, on Luksemburgi Suurhertsogiriik asjaomase normi väära kohaldamisega rikkunud nõukogu 21. mai 1991. aasta direktiivi 91/271/EMÜ asulareovee puhastamise kohta (1) artikli 5 lõiget 4;
            
         
               2)
            
            
               mõista kohtukulud välja Luksemburgi Suurhertsogiriigilt.
            
         Väited ja peamised argumendid
   Luksemburg teatas 1999. aastal, et kõikides Luksemburgi alal asuvates asulareoveepuhastites põhjalikuma puhastuse sisseviimise asemel otsustas Luksemburg toetuda asjaomase artikli 5 lõikele 4, millest tulenevalt tuleb hinnata lämmastiku- ja fosforisisalduse koguvähenemist kõigis Luksemburgi linnastutes.
   Siiski ei ole viimaste Luksemburgilt saadud andmete kohaselt, mis käsitlevad puhastitesse suunatava reovee sisalduse vähenemise protsenti, nimetatud artikli 5 lõike 4 kohaldamise tingimusi täidetud.
   Seetõttu tuleb komisjonil tõdeda, et Luksemburgi ametiasutused ei ole suutnud tõendada, et siseneva reovee fosfori- ja lämmastikusisaldus väheneb väljumise ajaks vähemalt 75 % võrra; seega ei ole asjaomase artikli 5 lõike 4 kohaldamise tingimused täidetud.
   
      (1)  EÜT L 135, lk 40.